पाएं अपने शहर की ताज़ा ख़बरें और फ्री ई-पेपरडाउनलोड करें
कोविड केयर अस्पतालों में कोविड 19 के मरीजों के उपचार के दौरान निकलने वाले बायो मेडिकल वेस्ट का डिस्पोजल नियमानुसार नहीं हो रहा है। जब केंद्रीय प्रदूषण नियंत्रण बोर्ड की टीम ने जिले के अस्पतालों का दौरा किया तो यह लापरवाही पकड़ी गई।
उच्च न्यायालय जबलपुर के आदेश एवं मध्यप्रदेश प्रदूषण नियंत्रण बोर्ड गुना के क्षेत्रीय अधिकारी डीवीएस जाटव के निर्देशन में जिले के चिकित्सालयों की जांच करने के लिए प्रदूषण नियंत्रण बोर्ड गुना के अधिकारियों द्वारा राजगढ़ जिले में संचालित कोविड-19 आइसोलेशन सेंटर, जिला चिकित्सालय, सिविल अस्पताल ब्यावरा, नरसिंहगढ़ का 3 मई को औचक निरीक्षण किया गया। मेडिकल वेस्ट का उपचार केन्द्रीय प्रदूषण नियंत्रण बोर्ड की गाइडलाइन के अनुसार नहीं होता मिला। इस पर प्रदूषण नियंत्रण बोर्ड की टीम द्वारा मौके पर सुधार के निर्देश दिए। निरीक्षण में डस्टबिन पर्याप्त मात्रा में नहीं पाई गईं।
लापरवाही सामने आई है
राजगढ़ जिले के अस्पतालों और कोविड सेंटरों का निरीक्षण किया था। मेडिकल वेस्ट को लेकर लापरवाही सामने आई है जिनको सुधारने की निर्देश दिए हैं।
जेके राजोरिया, जूनियर साइंटिस्ट, केंद्रीय प्रदूषण नियंत्रण बोर्ड गुना
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva zho_Hant eng_Latn